**Revista Presei**

**19 septembrie 2014**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **RING** | **Aniversarea Capitalei**  |
| **4** | **RING** | **CNAS: Distribuţia cardului naţional începe vineri**  |
| **4** | **ADEVARUL** | **Ministrul Educaţiei a decis ca micii şcolari să înveţe tot de pe manuale vechi** |

**RING**

<http://www.ziarulring.ro/stiri/cultura/245086/2014/Aniversarea-Capitalei>

**Aniversarea Capitalei**

Zilele Bucureştiului sunt organizate de Primăria Capitalei în perioada 19-21 septembrie.

Evenimentele se vor desfăşura în Piaţa Constituţiei, Piaţa Universităţii, Parcul Cişmigiu şi Centrul Istoric. Sărbătoarea Bucureştiului a debutat, aseară, cu inaugurarea Hanului Gabroveni, monument istoric consolidat, reabilitat şi modernizat cu fonduri norvegiene şi de la bugetul local, un spaţiu care este pregătit să devină noul centru cultural al Capitalei. În zilele de 20 şi 21 septembrie, Hanul Gabroveni îşi deschide oficial porţile, în intervalul orar 10.00-20.00, pentru a-i întâmpina pe toţi cei care doresc să cunoască mai bine unul dintre locurile care vor găzdui evenimente ce vor revitaliza peisajul cultural bucureştean. Parcul Cişmigiu – Târgul Bucureştiului

Începând de azi, în Parcul Cişmigiu se va desfăşura Târgul Bucureştiului, unde, între 10.00 şi 22.00, vizitatorii sunt aşteptaţi cu o gamă diversă de produse, de la obiecte ale meşterilor populari la cele aparţinând tinerilor creatori autohtoni, iar în zona culinară, culturală şi socială, acestora li s-a pregătit un spaţiu alternativ de relaxare şi de petrecere a timpului liber, în natură, alături de familie şi prieteni.

Mâine, de la ora 15.00, va avea loc Parada costumelor de epocă, urmată de un spectacol de magie TeO Magic Show, iar de la ora 18.00, timp de jumătate de oră, se va desfăşura deja legendara Bătaie cu Flori. Începând cu ora 16.45, spectacolele artistice vor debuta cu Opera Comică, de la Hora Mărţişorului la Căluşari, urmată de minorităţile aromână, romă, greacă, italiană, maghiară, turco-musulmană, germană, evreiască, iar de la ora 20.00 şi până la 21.15, va urca pe scenă orchestra Valahia, cu Andreea Haisan, Gheorghiţă Nicolae, Marioara Man Gheorghe şi Maria Dragomiroiu.

Duminică, Târgul Bucureştiului continuă cu zona culinară, culturală, atelierele interactive, parada costumelor de epocă şi Bătaia cu Flori. Începând cu ora 17.00, programul artistic va debuta cu un spectacol susţinut de grupul Trei Parale, urmat de Midnight Colors, Anton Pann Ensemble, iar de la 18.50 vor urca pe scena din Cişmigiu Ozana Barabancea & Band, urmată de Silviu Biriş şi Band Bucureşti, Maria Buză şi Taraful George Pătraşcu, Irina Sârbu & Band şi Marius Mihalache - Back to Swing. Piaţa Constituţiei Un eveniment de excepţie va avea loc în Piaţa Constituţiei, mâine, începând cu ora 20.00, unde se va celebra Evoluţia Muzicii Uşoare Româneşti. Pe scenă vor urca cei mai iubiţi artişti români, de la Corina Chiriac, Mirabela Dauer, Monica Anghel, Cristi Minculescu, Horia Moculescu până la Loredana, Delia, Marius Moga, Smiley, What`s UP, Adda, Ștefan Bănică jr şi mulţi alţii, iar publicul va fi invitat să cânte odată cu artiştii "De-ai fi tu salcie la mal", "Strada Speranţei", "Bună seara, iubite", "Truli, truli", "Frumoasa mea", "Mă întorc la tine, mare albastră", "Lalele, lalele", "Acasă", "Pe barba mea" şi multe alte piese care au traversat anii şi au rămas vii în inima ascultătorilor.

 Tot sâmbătă, de la ora 23.00, Palatul Parlamentului va deveni un ecran gigant, pe care se va proiecta "iMapp Bucharest 555", un spectacol multimedia unic în Europa, urmat de DJ Open Air Party, care va transforma Piaţa Constituţiei într-un club în aer liber. Centrul Istoric MUZICI. Timp de trei zile, în intervalul 17.00-23.00, intersecţia străzilor Lipscani şi Eugen Carada se va transforma într-un ring de dans în aer liber. Artiştii invitaţi vor dansa pe ritmuri latino şi vor susţine cursuri pentru cei care doresc să înveţe tainele coregrafiei. Vineri, RFI România organizează aici, pentru a cincea oară consecutiv în Capitală, evenimentul PARK(ing) Day, un manifest pentru un oraş mai verde. Spectacolul fântânilor Primăria Municipiului Bucureşti şi Apa Nova Bucureşti, invită bucureştenii azi, începând cu ora 19.00, să participe în zona Unirii la inaugurarea primei etape a proiectului Fântâni Arteziene Bucureşti. Evenimentul este susţinut printr-un spectacol live multimedia de către Zoli Toth Project, în cadrul proiectului "Bach in Showbiz", pe teme de muzică clasică, pop, rock, jazz şi folclor românesc, propuse de compozitorul Adrian Enescu.

 Piaţa "George Enescu" FOLK. Mâine şi duminică, de la 19.00 la 23.00, în Piaţa "George Enescu" se va desfăşura Festivalul "Folk You!". Pe scenă vor urca Vama, Pasărea Rock, Antract, Nicu Alifantis, Taxi, Florin Chilian şi Alexandru Andrieş. Azi, pe esplanada cu statui de la Universitate, începând cu ora 20.00, până la ora 23.00, va avea loc un concert de muzică alternativă cu cele mai cunoscute trupe româneşti ale momentului.

Simbolurile Bucureştiului, la Palatul Brâncovenesc Și Centrul Cultural "Palatele Brâncoveneşti" din Mogoşoaia participă, în perioada 19-21 septembrie, la sărbătoarea "Zilele Bucureştiului" cu evenimente la care sunt invitaţi copiii din şcolile bucureştene şi centre de plasament, care vor putea lua parte la ateliere de creaţie, susţinute de artişti plastici. Tot pentru copii se vor organiza un minicircuit de Formula 1, sub formă de competiţie cu premii, şi jocuri interactive susţinute de actori profesionişti.

Accesul publicului la toate evenimentele organizate de Zilele Bucureştiului este liber. 1459 este anul în care Bucureştiul apare pentru prima dată într-un document care a ajuns până la noi. Vlad Ţepeş semna pe 20 septembrie un hrisov care scutea de dări şi întărea dreptul de proprietate al unor locuitori de aici.

 **RING**

<http://www.ziarulring.ro/stiri/eveniment/245002/2014/CNAS-Distributia-cardului-national-incepe-vineri->

**CNAS: Distribuţia cardului naţional începe vineri**

Distribuţia cardului naţional începe vineri Share on facebook Share on twitter Follow on Google+ 0 Distribuţia cardului naţional de sănătate - care va fi utilizat de la prima vizită la medic - începe vineri, după şapte ani de amânări, la Poştă urmând să fie trimise 600.000-700.000 de carduri pe zi, care vor fi distribuite în 20 de zile lucrătoare de la primire, a anunţat, ieri, CNAS. În 22 septembrie va începe distribuirea cardului, concomitent, în mai multe judeţe din ţară.

# ADEVARUL

**Ministrul Educaţiei a decis ca micii şcolari să înveţe tot de pe manuale vechi**

La solicitarea primului-ministru Victor Ponta ca elevii claselor I şi a II-a să aibă cât mai repede manuale la dispoziţie, ministrul Educaţiei Naţionale, Remus Pricopie, a decis joi să extindă perioada de utilizare a manualelor vechi pentru clasa I, până la finalizarea licitaţiei privind manualele digitale. Premierul a spus că se va rezolva şi problema noilor manuale, dar a recunoscut că Educaţia este unul dintre portofoliile care îl nemulţumesc. Ştiri pe aceeaşi temă Editorii care au contestat licitaţia pentru noile manuale cer descalif... UPDATE: Premierul Victor Ponta a declarat că revenirea la manualele vechi este temporară. „Sunt convins că la un moment dat se vor finaliza contestaţiile la licitaţie”, a spus premierul. Acesta a mai spus că domeniile de care este nemulţumit în prezent sunt Educaţia şi Sănătatea. Prin ordin al ministrului Educaţiei, inspectoratele şcolare judeţene au obligaţia ca, în regim de urgenţă, să completeze stocurile de manuale şcolare pentru clasa I. Pentru clasa a II-a se vor folosi vechile manuale, existente deja în şcoli, se arată într-un comunicat al ministerului. "Ministrul Educaţiei este hotărât să ducă până la capăt procesul de modernizare a programelor şcolare şi a manualelor, în pofida blocajelor generate de editori. Din nefericire, piedicile permanente pe care aceştia le-au pus procesului de introducere a noilor manuale se răsfrâng asupra elevilor, privându-i de un act educaţional modern, eficient, adaptat realităţilor şi nevoilor societăţii contemporane", se arată în comunicat. Discuţii despre schimbarea ministrului Educaţiei Premierul Victor Ponta i-a dat un ultimatum ministrului Educaţiei, Remus Pricopie, pentru a rezolva situaţia manualelor şcolare până săptămâna viitoare, sugerându-i că, în lipsa unei soluţii rapide, există posibilitatea ca acesta să fie demis, au relatat surse oficiale citate de Mediafax. Elevii vor învăţa în continuare după manuale vechi dacă toate contestaţiile depuse la licitaţia organizată de Ministerul Educaţiei nu vor fi soluţionate rapid, a mai declarat miercuri premierul Victor Ponta, spunând că este inacceptabil ca elevii să nu aibă manuale nici peste două săptămâni. În şedinţa Executivului de miercuri, premierul i-a cerut ministrului Educaţiei, Remus Pricopie, să informeze Guvernul săptămâna viitoare care este situaţia. Început de an şcolar fără manuale Noul an şcolar a început fără manualele noi, inclusiv în format digital, promise de oficialii din Educaţie pentru elevii de la clasele I şi s II-a, din cauză că licitaţia de achiziţie a lor a fost blocată de zecile de contestaţii. Până la soluţionarea acestor impedimente birocratice, proiectul unuia din cele două Abecedare alese de minister nu pare să revoluţioneze clasa I, ci se îndepărtează de tradiţiile româneşti, fiind presărat cu nume de origine străină şi termeni noi, arată experţii şi dascălii care au consultat câteva pagini ale unui dintre cele două materialele selectate de minister. Scandalul noilor manuale În 2013, Ministerul Educaţiei anunţa că dă startul uneia dintre cele mai importante licitaţii publice din învăţământ, care ar urma să schimbe manualele vechi de 10 ani, însă procedura s-a împotmolit în amânări. Licitaţia a fost lansată oficial cu o întârziere de aproape trei luni faţă de calendarul iniţial, în luna aprilie, prin publicarea pe SEAP. Primele documente de licitaţie au fost respinse de ANRMAP, au fost refăcute de minister şi publicate de Paşte, dar şi acestea au fost contestate de Federaţia Editorilor din România. În iulie 2014, Curtea de Apel a dat câştig de cauză ministerului. Însă oficialii au întârziat cu publicarea rezultatelor licitaţiei publice, pe care le-au anunţat la începutul lui august. Ulterior, editorii nemulţumiţi au formulat nu mai puţin de 17 contestaţii, inclusiv o sesizare la DNA, susţinând că licitaţia a fost „viciată“ şi că nu s-au folosit criterii obiective în alegerea câştigătorilor (Siveco şi Editura Litera, respectiv CD Press). Asta în condiţiile în care au fost nevoiţi să investească zeci de mii de euro pentru a scoate un model integral de manual nou pe care să-l aducă la licitaţie. Săptămâna trecută, Consiliul Naţional pentru Soluţionarea Contestaţiilor a anunţat că nouă sesizări au fost admise, şase doar în parte, ceea ce presupune „continuarea procedurii pentru reevaluarea ofertelor în zece zile“, depăşind termenul de 15 septembrie. Odată selectate firmele, inspectoratele vor trimite ministerului manualele dorite, care vor putea da comanda spre tipărire şi imprimare pe DVD.